**Campaña Vive Tomiño 2022**

**Sorteo de 190 carriños para a compra**

**BASES DE PARTICIPACIÓN**

1. A Campaña terá como beneficiarios aos comercios e servizos do Concello de Tomiño e e aos seus clientes e clientas que realicen compras nos mesmos entre o **6 e o 22 de maio de 2022.**
2. Os comercios e servizos do Concello de Tomiño que desexen participar deberán solicitalo cubrindo a **instancia de participación específica para a presente campaña que figura na sede electrónica da web tomino.gal**, desde o **26 de abril de 2022 ata o 1 de maio de 2022 (ambos inclusive).** Esta presentación pode facerse directamente ou a través de representante (asociación de comerciantes/asesoría)
3. En cada local participante instalarase unha urna na que os clientes/as que realicen compras por un valor superior a **10€,** entre **o 6 e o 22 de maio de 2022**, ambos inclusive, poidan depositar o seu tícket de compra.
4. Os comercios e servizos participantes comprométense a custodiar dita urna, que lle será facilitada polo Concello de Tomiño, ata o día 23 de maio.
5. Os clientes/as que realicen compras e desexen participar na campaña deberán depositar na urna o seu tícket de compra, escribindo no reverso do mesmo o seu Nome e apelidos, DNI e nº de teléfono.
6. As persoas propietarias dos tíckets que resulten premiados **recibirán un carriño da compra.**
7. Os comercios e servizos participantes están obrigados a depositar a urna pechada cos tíckets participantes na casa do Concello antes das **20:30 h do día 23 de maio de 2022.**
8. As urnas serán abertas publicamente, no salón de Plenos da Casa do Concello **as 20:30h do día 23 de maio de 2022.**
9. Dividirase o número de carriños a sortear entre o número de urnas entregadas, o cociente desta operación será o número de tíckets mínimo a extraer de cada urna. De non dar a operación anterior un número exacto, o resto de carriños sortearase da seguinte maneira: a cada urna asignaráselle un número. Por sorteo elixirase o número da urna pola que se comezará a extraer un novo tícket e continuarase así correlativamente coas seguintes urnas, ata que se esgote o resto dos carriños a sortear.
10. Os tíckets nos que os datos das persoas participantes sexan ilexibles serán anulados.
11. Os nomes, DNI e números de teléfono dos tíckets premiados serán recollidos nunha acta que será asinada polo Concelleiro de Promoción económica ou pola alcaldesa e por un/ha representante dos comerciantes.
12. O Concello de Tomiño porase en contacto telefónico con cada unha das persoas beneficiarias para comunicarlle que o seu tícket resultou premiado.
13. Os carriños estarán a disposición das persoas premiadas nas oficinas do Concello de Tomiño desde o día **24 de maio de 2022 en horario de 9 a 14 horas,** sempre que avisen cun día de antelación.
14. A participación neste certame supón a plena aceptación das presentes bases.

**RESUMO DO PROCEDEMENTO:**

|  |  |
| --- | --- |
| **Data** | **Actividade** |
| **Do 26/04/2022 ao 01/05/2022** | Inscrición dos comercios e servizos |
| **Do 2/05 ao 05/05/2022** | Promoción campaña (Medios, RRSS e carteis) e entrega de urnas |
| **06/05 ao 22/05/2022** | Campaña de compra |
| **23/05/2022** | Entrega de urnas no Concello e sorteo dos tíckets na casa do Concello |
| **24/05/2022** | Comunicación aos gañadores |
| **A partir do 24/05/2022** | Recollida dos carriños. |